CELEX: 62008CA0199
Language: sk
Date: 2009-09-10 00:00:00
Title: Vec C-199/08: Rozsudok Súdneho dvora (druhá komora) z  10. septembra 2009 (návrh na začatie prejudiciálneho konania, ktorý podal Oberster Gerichtshof — Rakúsko) — Dr. Erhard Eschig/UNIQA Sachversicherung AG (Poistenie právnej ochrany — Smernica 87/344/EHS — Článok 4 ods. 1 — Slobodný výber právneho zástupcu poisteným — Zmluvné obmedzenie — Viacero poistených poškodených rovnakou udalosťou — Výber právneho zástupcu poisťovateľom)

7.11.2009   
            
            
               SK
            
            
               Úradný vestník Európskej únie
            
            
               C 267/19
            
         Rozsudok Súdneho dvora (druhá komora) z 10. septembra 2009 (návrh na začatie prejudiciálneho konania, ktorý podal Oberster Gerichtshof — Rakúsko) — Dr. Erhard Eschig/UNIQA Sachversicherung AG
   (Vec C-199/08) (1)
   
   (Poistenie právnej ochrany - Smernica 87/344/EHS - Článok 4 ods. 1 - Slobodný výber právneho zástupcu poisteným - Zmluvné obmedzenie - Viacero poistených poškodených rovnakou udalosťou - Výber právneho zástupcu poisťovateľom)
   2009/C 267/32
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: Dr. Erhard Eschig
   
      Žalovaná: UNIQA Sachversicherung AG
   
      Predmet veci
   
   Návrh na začatie prejudiciálneho konania — Oberster Gerichtshof (Rakúsko) — Výklad článku 4 ods. 1 smernice Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany (Ú. v. ES L 185, s. 77; Mim. vyd. 06/001, s. 187) — Klauzula nachádzajúca sa vo všeobecných poistných podmienkach poisťovateľa právnej ochrany, ktorá poisťovateľa v prípade poistnej udalosti, pri ktorej došlo k poškodeniu väčšieho počtu poistených osôb tou istou udalosťou, oprávňuje vybrať právneho zástupcu a tým obmedzuje právo jednotlivej poistenej osoby na slobodný výber právneho zástupcu (klauzula nazývaná „hromadná škoda“)
   
      Výrok rozsudku
   
   Článok 4 ods. 1 písm. a) smernice Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany sa má vykladať v tom zmysle, že si poisťovateľ právnej ochrany v prípade, keď je väčší počet poistených poškodený tou istou udalosťou, nemôže vyhradiť právo sám vybrať právneho zástupcu všetkých dotknutých poistených.
   
      (1)  Ú. v. EÚ C 197, 2.8.2008.